Vliegtuig geplunder ná noodlandingDie vlieënier was genoop om ‘n noodlanding te doen (Foto: JP Smith, Facebook) ŉ Skare inwoners in Lower Crossroads, Kaapstad, het glo ŉ ligte vliegtuig wat Dinsdagaand in dié gebied neergestort het, begin plunder. ’n Vlieënier en ŉ student was besig om te oefen toe hul vliegtuig probleme ondervind het en hulle ŉ noodlanding probeer uitvoer het. Volgens ao. Joseph Swartbooi, polisiewoordvoerder, was die vlieënier omstreeks 17:35 genoop om ’n noodlanding in die gebied te doen. Dit is ná die landing dat ’n skare inwoners die vliegtuig omring het. ’n Video wat op sosiale media versprei word, wys hoe die skare op die ligte vliegtuig toesak en die wrak begin plunder. Dit is nie duidelik waar die insittendes op daardie oomblik was nie. JP Smith, Kaapstad se burgemeesterskomiteelid vir veiligheid, sê die metropolisie en nooddienste het op die ongeluk gereageer. Volgens verslae is albei insittendes beseer, en deur nooddienste behandel, sê Smith. Swartbooi sê die polisie ondersoek die omstandighede rondom die voorval. 1/3Two pilots are like to be alive after light plane that they were flying in crash-landed in Luzuko, in Lower Crossroads on Tuesday 28 June evening. The City of Cape Town MMC for Safety and Security says Metro cops and Law Enforcement responded to the scene after they received a pic.twitter.com/D8bHgfPe01 — Mish (@Misheck_M) June 28, 2022